cyanic-selkie/wikianc huggingface dataset:
ลัทธิขงจื๊อแบบบอสตัน
ลัทธิขงจื่อแบบบอสตัน
ลัทธิขงจื่อแบบบอสตัน อ้างถึงผู้ที่เชื่อว่าลัทธิขงจื่อสามารถปรับตัวให้เข้ากับมุมมองแบบตะวันตกได้  ลัทธิขงจื่อถูกมองว่าเป็นประเพณีที่มีจิตวิญญาณอันอุดมสมบูรณ์และแหล่งวัฒนธรรมที่สามารถปรับปรุงให้เข้ากับประเพณีอื่นของโลกได้   ลัทธิขงจื่อแบบบอสตันยังโต้แย้งเหตุผลว่าการเปลี่ยนย้ายลัทธิขงจื่อไปยังที่ตั้งทางภูมิศาสตร์ที่นอกเหนือจากทวีปเอเชียนั้นมีความเหมาะสม   ลักษณะที่เป็นสากลของลัทธิขงจื่อแบบบอสตันนั้นเป็นคุณลักษณะสำคัญนักปรัชญาลัทธิขงจื่อสมัยใหม่รุ่นที่สอง ทั้ง สำนักพลาโต้ และ ศาสนาคริสต์ เริ่มเป็นประเพณีพกพาซึ่งสามารถปฏิบัตินอกเหนือจากรากฐานของชาวกรีกโบราณ และ ชาวยิว ที่ให้กำเนิดอารยธรรมเหล่านั้น
อย่างไรก็ตามนี่เป็นมุมมองที่ธรรมดาสำหรับนักปรัชญาขงจื่อสมัยใหม่โดยทั่วไป  ไม่ว่าจะเป็นจากบอสตัน  ปักกิ่ง  ไทเป  ฮ่องกง หรือ สิงคโปร์   อันที่จริงมีผู้สนับสนุนลัทธิขงจื่อในยุคร่วมสมัยที่ไม่ใช่นักปรัชญาขงจื่อสมัยใหม่   แต่ใครจะยอมรับว่าลัทธิขงจื่อไม่ได้จำกัดอยู่เฉพาะแค่ในเขตภูมิศาสตร์หรือวัฒนธรรมมากกว่าศาสนาพุทธหรือศาสนาอิสลาม   Philip J. Ivanhoe, Joel J. Kupperman และ David B. Wong ถูกจัดให้อยู่ในหมวดหมู่นี้   ดังนั้น "ลัทธิขงจื่อแบบบอสตัน" จึงเป็นคำที่เชื่อมโยงอย่างใกล้ชิดกับลักษณะทางภูมิศาสตร์มากกว่าเนื้อหาทางปัญญา   ลัทธิขงจื่อแบบบอสตันพยายามสำรวจการประยุกต์ใช้ความแตกต่างของลัทธิขงจื่อในยุคโลกาภิวัตน์
สำนักขงจื่อแบบบอสตันกลายเป็นที่รู้จักกันดีในแวดวงวิชาการในประเทศจีน นักวิชาการชาวจีนมองว่านี่เป็นข้อบ่งชี้แรกของความสามารถของลัทธิขงจื่อที่จะได้รับการรับรองอย่างกระตือรือร้นจากนักวิชาการที่ไม่ใช่ชาวเอเชียในอเมริกาเหนือและนักเทววิทยาเพื่อจุดประสงค์ที่นอกเหนือจากด้านวิชาการ
ข้อความสำคัญ
ในความเรียง เรื่อง "ความหมายของชีวิต"(1988) ของ "ตู้เหวยหมิง" ได้เขียนบันทึกไว้ว่า: "โคเปอร์นิคัสเสนอว่าโลกไม่ใช่ศูนย์กลางจักรวาล  ดาร์วินเสนอว่าภาพเหมือนพระเจ้าของมนุษย์มีความเป็นสัมพัทธ์   มาร์กซ์ริเริ่มอุดมการณ์ของความสามัคคีทางสังคม  และฟรอยด์สร้างความซับซ้อนชีวิตของจิตสำนึกของเรา   พวกเขาได้นิยามความหมายของมนุษยชาติขึ้นมาใหม่สำหรับยุคสมัยใหม่  พวกเขายังมอบอำนาจให้เราด้วยความตระหนักรู้ตนเองในชุมชนอย่างวิพากษ์เพื่อรื้อฟื้นศรัทธาในภูมิปัญญาของลัทธิขงจื่อยุคโบราณว่า โลกเป็นศูนย์กลางของจักรวาลและเป็นเพียงบ้านของเรา  ส่วนเราเป็นผู้พิทักษ์แห่งโลกของความดี   ผู้ได้รับมอบหมายตามอาณัติแห่งสวรรค์ซึ่งบัญชาให้เราทำให้สุขภาพร่างกายแข็งแรง  จิตใจไวต่อความรู้สึกและมีความตื่นตัว  จิตวิญญาณบริสุทธิ์และวิญญาณสุกใส...    เราอยู่ที่นี่เพราะฝังอยู่ในธรรมชาติของมนุษย์อันเป็นรหัสลับสำหรับการสำนึกตนในสวรรค์   สวรรค์เป็นสิ่งที่ดำรงอยู่ทุกหนทุกแห่ง  แม้จะรอบรู้ในทุกสิ่ง แต่ส่วนใหญ่ไม่ได้มีอำนาจทุกอย่าง สิ่งนั้นต้องการมีส่วนร่วมกับเราในการตระหนักความจริงของตัวเอง เราเป็นหุ้นส่วนของสวรรค์ผู้ซึ่งร่วมสร้างอย่างแท้จริง  เรารับใช้สวรรค์ด้วยสามัญสำนึก  การขาดแคลนสิ่งเหล่านี้ในปัจจุบันได้นำเราไปสู่การทำลายตนเอง   เนื่องจากเราช่วยให้สวรรค์ตระหนักถึงตนเองผ่านการค้นพบตนเองและการเข้าใจตนเองในการใช้ชีวิตประจำวัน   ความหมายสูงสุดของชีวิตจึงพบได้ในการดำรงอยู่ของมนุษย์ธรรมดาอย่างเรา" ผลงาน "The Western Inscription" ของจางจ้ายผู้ซึ่งเป็นนักปรัชญาขงจื่อยุคศตวรรษที่ 11 เป็นหนึ่งในผลงานเล่มโปรดของ ดร.จอห์น เบอร์ทรองซึ่งเป็นนักปรัชญาขงจื่อแบบบอสตัน { [https://open.bu.edu/bitstream/handle/2144/49/20001022-exploring_the_dao_.htm?sequence=1&isAllowed=y} https://open.bu.edu/bitstream/handle/2144/49/20001022-exploring_the_dao_ htm? sequence = 1 & isAllowed = y}] ตามข้อสงสัยทางนิเวศวิทยา: "สวรรค์ คือ พ่อ โลก คือ แม่ แม้กระทั่งสิ่งมีชีวิตขนาดเล็กที่ฉันพบได้ในสถานที่ที่คุ้นเคยท่ามกลางพวกเขา   ดังนั้นข้าพเจ้าถือว่า สิ่งที่แผ่ขยายไปทั่วจักรวาลเปรียบเสมือนร่างกายของข้าพเจ้า และสิ่งที่นำทางจักรวาลเป็นธรรมชาติของข้าพเจ้า ทุกคนล้วนเป็นพี่น้องของข้าพเจ้า และทุกสิ่งล้วนเป็นสหายของฉัน   การเคารพผู้สูงอายุ...   การแสดงความรักต่อเด็กกำพร้าและผู้อ่อนแอ...   ปราชญ์ระบุลักษณะของเขากับสวรรค์และโลก  รวมถึงผู้ที่มีคุณธรรมจึงจะดีที่สุด {ในบรรดาลูกหลานของสวรรค์และโลก} แม้แต่ผู้ที่เหนื่อยล้าและอ่อนแอ  คนพิการและผู้ป่วย  รวมไปถึงผู้ที่ไม่มีพี่น้องลูกเมียหรือสามีก็เป็นพี่น้องของข้าพเจ้าทุกคนผู้ซึ่งอยู่ในความทุกข์และไม่มีใครสนใจ"
อ้างอิง
4. Exploring the Dao, A UU Sermon by Dr. John Berthrong https://open.bu.edu/bitstream/handle/2144/49/20001022-     exploring_the_dao_.htm?sequence=1&isAllowed=y
สุสานอาร์มีเนียในจุลฟา
สุสานอาร์มีเนียในจุลฟา (Armenian cemetery in Julfa; Ջուղայի գերեզմանատուն, Jughayi gerezmanatun) เป็นอดีตสุสานใกล้กับเมืองจุลฟา (หรือที่ในภาษาอาร์มีเนียเรียกว่า จูฆา) ในเขตนาคีชีวัน ประเทศอาเซอร์ไบจาน ที่เคยเป็นสุสานที่มีมากกว่า 10,000 หลุมศพ ประดับด้วยป้ายหลุมศพคริสต์แบบอาร์มีเนียซึ่งมีลักษณะเฉพาะเรียกว่า ฆัชคาร์ (khachkar) รัฐบาลอาเซอร์ไบจานเป็นผู้มีคำสั่งให้ค่อย ๆ ทำลายและรื้อถอนป้ายหลุมศพและพื้นที่สุสานทิ้งจนในปัจจุบันไม่หลงเหลือซากใด ๆ ยกเว้นเพียงฆัชคาร์บางส่วนที่กอบกู้มาไว้ในประเทศอื่น ๆ
มีการฟ้องร้องจำนวนหนึ่งจากทั้งหน่วยงานของอาร์มีเนียและองค์การระหว่างประเทศโดยประณามและเรียกร้องให้รัฐบาลอาเซอร์ไบจานหยุดกระบวนการทำลายสุสาน ในปี 2006 อาเซอร์ไบจานห้ามไม่ให้สมาชิกของสภายุโรปเข้าสอบสวนข้อกล่าวอ้างเหล่านี้ โดยระบุว่าสมาชิกของสภายุโรปจะเข้ามาแล้วจะดำเนินการต่อประเด็นนี้ "อย่างมีอคติและควบคุมไม่อยู่" รวมถึงระบุว่าจะยินยอมให้มีการตรวจสอบก็ต่อเมื่อสภายุโรปเดินทางไปตรวจสอบดินแดนที่อาร์มีเนียยึดครองด้วยเช่นกัน ในปีเดียวกัน นักข่าวจากสถาบันเพื่อการรายงานข่าวสงครามและสันติภาพได้เดินทางไปยังอดีตสุสาน และระบุว่าไม่หลงเหลือร่องรอยใดที่บ่งบอกว่าพื้นที่นี้เคยเป็นสุสานหรือมีสิ่งปลูกสร้างมาก่อน และในปีเดียวกันยังปรากฏภาพถ่ายจากประเทศอิหร่านแสดงพื้นที่สุสานถูกใช้เป็นที่ซ้อมยิงปืนของกองทัพ การทำลายสุสานนั้นถูกชาวอาร์มีเนียเรียกขานว่าเป็นการฆ่าล้างเผ่าพันธุ์ทางวัฒนธรรม
ในปี 2010 สมาคมเพื่อความก้าวหน้าทางวิทยาศาสตร์อเมริกันรายงานผลสรุปจากการศึกษาเปรียบเทียบภาพถ่ายจากดาวเทียมของพื้นที่จุลฟาระหว่างปี 2003 กับ 2009 ว่าสุสานถูกทำลาย และพื้นที่ถูกถมทับอีกทีหนึ่ง
โกดะกัน มันเกิดมาลุย
โกดะกัน มันเกิดมาลุย เป็นการ์ตูนญี่ปุ่นแนวต่อสู้ปนตลก แต่งโดย มาซาโนริ.M.คาตาคูระ ตีพิมพ์ครั้งแรกภาคภาษาญี่ปุ่น เมื่อปี พ.ศ. 2541
เอชทีทีพี 404
ข้อความระบุความผิดพลาด 404 หรือ Not Found เป็นรหัสตอบสนองมาตรฐานที่บ่งบอกว่าฝั่งไคลเอนต์สามารถติดต่อกับเซิร์ฟเวอร์ที่กำหนดได้ แต่เซิร์ฟเวอร์หาสิ่งที่ร้องขอไม่พบ
เซิร์ฟเวอร์เว็บไซต์โฮสติงจะสร้างเพจ "404 Not Found" เมื่อผู้ใช้พยายามเข้าถึงลิงก์เสีย ดังนั้นข้อผิดพลาด 404 จึงเป็นหนึ่งในข้อผิดพลาดที่จำง่ายที่สุดที่ผู้ใช้จะพบบนเว็บ
คำอธิบาย
เมื่อมีการติดต่อผ่านทางเอชทีทีพี เซิร์ฟเวอร์ต้องตอบสนองกับการร้องขอ เช่นเว็บเบราว์เซอร์ส่งคำร้องขอเอกสารเอชทีเอ็มแอล (เว็บเพจ) ด้วยรหัสตอบสนองแบบตัวเลข และตัวเลือกข้อความว่าอนุญาตหรือไม่อนุญาต (ขึ้นอยู่กับรหัสสถานภาพ)
ตัวแรกของรหัส "4" หมายถึงความผิดพลาดทางไคลเอนต์ เช่น การพิมพ์ยูอาร์แอลผิด ตัวเลขที่ตามมาอีกสองตำแหน่ง "04" ระบุสาเหตุของความผิดพลาดที่พบ เอชทีทีพีใช้ระบบรหัสสามตัวในลักษณะนี้ซึ่งคล้ายคลึงกับรหัสที่ใช้ในโพรโทคอลก่อนหน้าอย่างเช่นเอฟทีพีและเอ็นเอ็นทีพี สำหรับรหัสตอบสนอง 404 จะตามด้วย "ข้อความระบุสาเหตุ" ซึ่งเอชทีทีพีใช้ข้อความ "Not Found" และในหลายเว็บเซิร์ฟเวอร์จะกำหนดหน้าเพจเอชทีเอ็มแอลที่มีทั้งรหัส 404 และข้อความ "Not Found"
ความผิดพลาดแบบ 404 นี้มักพบในกรณีที่หน้าดังกล่าวถูกเคลื่อนย้ายหรือลบไป สำหรับในกรณีแรกการตอบสนองที่ดีที่สุดควรที่จะเป็น 301 Moved Permanently ซึ่งสามารถตั้งค่าได้ในไฟล์การตั้งค่าของเซิร์ฟเวอร์โดยส่วนใหญ่ หรือโดยการเปลี่ยนชื่อยูอาร์แอล สำหรับในกรณีที่สอง ควรจะตอบสนองด้วย 410 Gone แทน แต่เนื่องจากการทำให้เซิร์ฟเวอร์มีการตอบสนองทั้งสองกรณีตามที่กล่าวมาแล้ว ต้องใช้การตั้งค่าเซิร์ฟเวอร์พิเศษเพิ่มเติม ทำให้เว็บไซต์ส่วนใหญ่ไม่มีการใช้การตอบสนองทั้งสองแบบ
ความผิดพลาดแบบ 404 ไม่ควรนำไปสับสนกับความผิดพลาดของดีเอ็นเอสที่เกิดขึ้นเมื่อกรอกยูอาร์แอลไปยังชื่อเซิร์ฟเวอร์ที่ไม่มีอยู่ ความผิดพลาดแบบ 404 นั้นเป็นการระบุว่าพบเซิร์ฟเวอร์ แต่เซิร์ฟเวอร์ไม่สามารถเปิดหน้าที่ร้องขอได้
หน้าแสดงข้อผิดพลาดที่กำหนดเอง
เว็บเซิร์ฟเวอร์สามารถตั้งค่าให้แสดงผลแบบกำหนดเอง รวมไปถึงการระบุคำอธิบาย สัญลักษณ์ของเว็บหลักหรือในบางครั้งการใส่ช่องค้นหา สำหรับข้อความในระดับโพรโทคอล ซึ่งถูกซ่อนจากผู้ใช้ มักไม่ค่อยทำหน้าที่กำหนดเอง
ปัญหาอีกอย่างที่พบคือถ้าเว็บเพจนั้นไม่มี favicon และมีหน้า 404 ที่กำหนดเอง จะมีการส่งถ่ายข้อมูลเพิ่มมากขึ้น และจะใช้เวลามากขึ้นในการเรียกหน้าดังกล่าว
Soft 404
การดำเนินการใช้ข้อผิดพลาดแบบ 404 ปลอมเพื่อเป็นวิธีการปกปิดการตรวจพิจารณานั้นมีรายงานในประเทศไทย และตูนิเซีย ในตูนิเซีย ซึ่งมีรายงานว่ามีการตรวจพิจารณาอย่างรุนแรงนั้น ประชาชนได้เริ่มตระหนักรู้ถึงธรรมชาติของความผิดพลาดแบบ 404 ปลอมและได้สร้างตัวละครในจินตนาการที่มีชื่อว่า "อัมมาร์ 404" ซึ่งเป็นตัวแทนของ "การตรวจพิจารณาที่มองไม่เห็น"
กีฬาบาสเกตบอลในโอลิมปิกฤดูร้อน 1952
การแข่งขันบาสเกตบอลในโอลิมปิกฤดูร้อน 1952 เป็นการแข่งขันบาสเกตบอลโอลิมปิกที่จะจัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 14 กรกฎาคม - 2 สิงหาคม พ.ศ. 2495
ผลการแข่งขัน
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
ประเทศคอสตาริกาในโอลิมปิกฤดูร้อน 2020
ประเทศคอสตาริกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศคอสตาริกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
มิสยูนิเวิร์สโคลอมเบีย
มิสยูนิเวิร์สโคลอมเบีย (Miss Universe Colombia) เป็นการประกวดนางงามและก่อตั้งขึ้นในปี ค.ศ. 2020 ที่ประเทศโคลอมเบีย เพื่อคัดเลือกตัวแทนของประเทศเข้าร่วมประกวดนางงามจักรวาล
ผู้ดำรงตำแหน่งปัจจุบันคือ มาริอา เฟร์นันดา อาริสติซาบัล อูร์เรอา (María Fernanda Aristizábal) จากกินดิโอ เธอเป็นตัวแทนของประเทศโคลอมเบียในการประกวดนางงามจักรวาล 2022 ซึ่งเธอได้เข้ารอบ 16 คนสุดท้าย
ตามล่านักฆ่าแอนดรอยด์
ตามล่านักฆ่าแอนดรอยด์ (PLUTO), ในชื่อภาษาญี่ปุ่นว่า พลูโต  เป็นการ์ตูนญี่ปุ่นวาดโดยนาโอกิ อุราซาว่า ซึ่งการ์ตูนเรื่องนี้นำเนื้อหาจากผลงานของปรมาจารย์แห่งวงการการ์ตูนญี่ปุ่นเท็ตสึกะ โอซามุ เรื่อง "เจ้าหนูอะตอม ตอนหุ่นยนต์ที่ยิ่งใหญ่ที่สุดในโลก"(Astro Boy : The World's Strongest Robot ) มาเรียบเรียงตีความใหม่ โดยให้ เกซิกต์ หนึ่งใน 7 หุ่นยนต์ที่ทรงประสิทธิภาพที่สุดในโลก เป็นตัวดำเนินเรื่อง
ซึ่ง เนื้อหาในตอนหุ่นยนต์ที่ยิ่งใหญ่ที่สุดในโลกนั้น เป็นเพียงส่วนหนึ่ง จากเนื้อหาทั้งหมดในการ์ตูนเรื่องเจ้าหนูอะตอม
เนื้อเรื่อง
เกิดคดีฆาตกรรมต่อเนื่องลึกลับกับหุ่นยนต์ และมนุษย์ผู้ที่เกี่ยวข้องกับโครงการต่างๆเกี่ยวกับหุ่นยนต์อย่างลึกซึ้ง โดยในสถานที่เกิดเหตุฆาตกรรม จะมีสัญลักษณ์ "เขาสัตว์" ถูกวางไว้บริเวณศีรษะของเหยื่อทุกครั้ง
เกซิกต์ หุ่นยนต์ตำรวจประสิทธิภาพสูงจากยูโรโปล มีส่วนเกี่ยวพันกับเนื้อเรื่องในฐานะตำรวจเจ้าของคดี ในการสืบสวนเขาพบเงื่อนงำที่น่าตกใจ เพราะนอกจากร่างเหยื่อแล้วไม่มีร่องรอยของฆาตกรที่เป็นมนุษย์อยู่ในที่เกิดเหตุเลย จึงอาจเป็นไปได้ว่าผู้ก่อคดีอาจเป็นหุ่นยนต์ ซึ่งถือเป็นเรื่องร้ายแรง และไม่น่าเชื่อ เพราะหุ่นยนต์ถูกจำกัดด้วยโปรแกรมตั้งแต่ตอนถูกผลิตว่า ห้ามฆ่ามนุษย์ คดีนี้จึงไม่น่าเป็นไปได้
และนอกจากนี้ จากการสืบสวน เกซิกต์ยังได้ค้นพบว่า เป้าหมายของฆาตกรจากคดีนี้ คือหุ่นยนต์ที่ทรงประสิทธิภาพที่สุดในโลก ทั้งหมด 7 ตน ซึ่งหุ่นยนต์ทั้ง 7 นี้รวมถึงตัวเกซิกต์เอง และ อะตอม หุ่นยนต์เด็กที่มีชื่อเสียงของญี่ปุ่นด้วย
ฟูจิเอดะ
ฟูจิเอดะ (藤枝市 (Fujieda-shi)) เป็นนครที่ตั้งอยู่ทางตอนกลางของจังหวัดชิซูโอกะ ประเทศญี่ปุ่น ยกฐานะเป็นเทศบาลนครเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 พฤษภาคม ค.ศ. 2023 ประมาณ 139,036 คน
ฟูจิเอดะเป็นเมืองที่พักอาศัยใกล้กับนครชิซูโอกะ เศรษฐกิจในท้องถิ่นนิยมทำการเกษตร เช่น ชา สตรอว์เบอร์รี ข้าว และเห็ดหอม อุตสาหกรรมขนาดเล็ก เช่น ผลิตยา เครื่องดื่ม และแปรรูปอาหาร
ภูมิศาสตร์
ฟูจิเอดะตั้งอยู่ในบริเวณที่ราบสูงชิดะทางตอนกลางของจังหวัดชิซูโอกะ ระหว่างแม่น้ำอาเบะ และแม่น้ำโออิ มีลักษณะภูมิอากาศแบบภาคพื้นสมุทร โดยมีฤดูร้อนที่ร้อนและชื้น และฤดูหนาวที่ไม่รุนแรงและเย็นสบาย
ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของฟูจิเอดะเพิ่มขึ้นอย่างรวดเร็วในช่วง 50 ปีที่ผ่านมา
วอลเลย์บอลชายหาดชิงแชมป์โลก
วอลเลย์บอลชายหาดชิงแชมป์โลก (FIVB Beach Volleyball World Championships) เป็นการแข่งขันวอลเลย์บอลชายหาดระดับนานาชาติ จัดเป็นประจำทุก ๆ 2 ปี การแข่งขันจัดขึ้นอย่างเป็นทางการครั้งแรกในปี ค.ศ. 1997 ที่ ลอสแอนเจลิส ก่อนหน้านี้ได้มีการจัดการแข่งขันแต่ไม่เป็นทางการ (ค.ศ. 1987– ค.ศ. 1996) ทั้งหมดจัดขึ้นในรีโอเดจาเนโร ประเทศบราซิล
พ.ศ. 1956
พุทธศักราช 1956 ใกล้เคียงกับ
ดิสโทเปีย
ดิสโทเปีย (dystopia; มีชื่อเรียกอื่นๆ ได้แก่ cacotopia, kakotopia และ anti-utopia) เป็นสังคมที่ไม่พึงประสงค์หรือน่าหวาดกลัว ปกครองด้วยระบบรวบอำนาจเบ็ดเสร็จ หรือมีภัยพิบัติทางธรรมชาติ ความหมายโดยพยัญชนะของ ดิสโทเปีย จึงหมายถึง "สถานที่เลวร้าย" ว่าตรงกันข้ามกับแนวคิดสังคมแบบยูโทเปีย
คำว่า "ดิสโทเปีย" นี้ ปกติถือว่าเป็นสภาพการควบคุมทางสังคมที่โหดร้ายรุนแรง ว่ากันว่าผู้ที่ใช้คำนี้เป็นครั้งแรกก็คือ จอห์น สจวร์ต มิลล์ เมื่อ ค.ศ. 1868 โดยใช้ศัพท์δυσ- หมายถึง สถานที่ซึ่งสิ่งต่างๆ ล้วนเลวทราม แทนที่จะเป็นสิ่งดีงามสุขสบายอย่างευ-ในยูโทเปีย อุปสรรค ดิส ในภาษากรีกนั้น หมายถึง ไม่ดี เลว หรือ อปกติ ขณะที่ โอว หมายถึง ไม่ (ยูโทเปีย (Utopia) หมายถึง ไม่มีที่ใด, และเป็นแผลงเป็น อิวโทเปีย (Eutopia) หมายถึง สถานที่แห่งความรื่นรมย์ เพราะอุปสรรค "อิว" นั้น หมายถึง ดี) ด้วยเหตุนี้ ดิสโทเปีย และ ยูโทเปีย ถึงไม่ได้มีความหมายตรงข้ามกันอย่างแท้จริง อย่างในกรณีของ "ดิสฟอเรีย" (dysphoria) และอิวฟอเรีย (euphoria) คำว่า "ดิสโทเปีย" เองนั้นเป็นคำประสมในภาษากรีก ดิส (dys) และ โทเปีย (topia) (จากคำว่า "โทปอส" หมายถึง สถานที่)
นักเขียนหน้าตาย นายโนซากิคุง
นักเขียนหน้าตาย นายโนซากิคุง เป็นเว็บคอมิกญี่ปุ่นแนวรักตลกสี่ช่อง เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์ Gangan Online  และได้รับการจัดพิมพ์รวมเล่มเป็นหนังสือการ์ตูนโดยสแควร์เอนิกซ์ ได้รับการดัดแปลงเป็นอนิเมะโทรทัศน์โดยสตูดิโอ Doga Kobo ออกอากาศในเดือนกรกฎาคม พ.ศ. 2557
ในประเทศไทย นักเขียนหน้าตาย นายโนซากิคุงได้รับลิขสิทธิ์หนังสือการ์ตูนโดยสำนักพิมพ์รักพิมพ์
อารากาจู
อารากาจู (Aracaju) เป็นเมืองหลวงของรัฐแซร์จีปี ประเทศบราซิล ตั้งอยู่ทางตะวันออกเฉียงเหนือของประเทศ ห่างจากเมืองซัลวาดอร์ทางทิศเหนือราว 350 กม. (217 ไมล์) เมืองมีประชากร 570,937 คน หรือราว 33% ของประชากรของรัฐ เป็นเมืองติดทะเล มีมากไปด้วยจัตุรัส สนามเด็กเล่น สนามฟุตบอล สนามวอลเลย์บอล คอร์ตบาสเกตบอล อาคารที่พักอาศัย บาร์ ไนต์คลับ ร้านอาหาร ธนาคารและโรงแรม เมืองอารากาจูเป็นหนึ่งในเมืองแรก ๆ ของบราซิลที่มีการออกแบบผังเมือง เป็นเมืองหลวงของรัฐแซร์จีปีในปี ค.ศ. 1855
เอิร์ท
ไทย
ในภาษาไทย "เอิร์ท" หรือคำที่ออกเสียงคล้ายกัน อาจเป็นชื่อเล่นของบุคคล
ต่างประเทศ
ในภาษาต่างประเทศ "เอิร์ท" อาจเป็นสมญานามหรือนามแฝงของบุคคล
ยศทหารเคนยา
ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพเคนยา ตั้งแต่ ค.ศ. 1964. โครงสร้างชั้นยศได้รับแบบธรรมเนียมมาจากกองทัพสหราชอาณาจักร.
ร็อคกี้ ฟูเอนเตส
ร็อคกี้ ฟูเอนเตส นักมวยสากลชาวฟิลิปปินส์เกิดเมื่อ 10 กุมภาพันธ์ พ.ศ. 2529 ที่เซบูซิตี จังหวัดเซบู
ประวัติ
ฟูเอนเตสเริ่มชกมวยสากลอาชีพครั้งแรกเมื่อ 12 มิถุนายน พ.ศ. 2546 ชนะคะแนน แจ็กเคียล คอลลามาร์ และขึ้นชกชนะรวดอีก 2 ครั้ง ในการชกครั้งที่ 4 ฟูเอนเตสชนะน็อคจอห์น อีแมน ฮัวเรซ ยก 4 และหลังจากการชกครั้งนั้น ฮัวเรซเสียชีวิตเพราะสมองได้รับความกระทบกระเทือน หลังจากนั้น ฟูเอนเตสได้ครองแชมป์ฟิลิปปินส์รุ่นมินิมัมเวท และได้มาชกนอกรอบกับนักมวยระดับรองแชมป์โลกในไทยหลายคน ทั้ง พนมรุ้งเล็ก กระทิงแดงยิม, ไก่ชน ส.วรพิน และชนะ ป.เปาอินทร์ แต่ไม่เคยเอาชนะได้สักครั้ง ฟูเอนเตสเลื่อนขึ้นมาชกรุ่นฟลายเวทเมื่อ พ.ศ. 2549 และได้ครองแชมป์ฟิลิปปินส์รุ่นฟลายเวทใน พ.ศ. 2550 จน พ.ศ. 2553 จึงได้ครองแชมป์ OPBF รุ่นฟลายเวท
ในต้นปี พ.ศ. 2557 ฟูเอนเตส ได้มีโอกาสชิงแชมป์โลกรุ่นฟลายเวทของ IBF ที่ว่าง กับ อำนาจ เกษตรพัฒนา ถึงประเทศไทย เนื่องจากโมรูตี้ เอ็มทานาเล่ เจ้าของตำแหน่งชาวแอฟริกาใต้ได้สละตำแหน่งไปก่อนหน้านั้นไม่นาน ทางฟูเอนเตสซึ่งมีกำหนดการจะชกกับ แม็ควิลเลียมส์ อาร์โรโย รองแชมป์โลกในรุ่นนี้อันดับ 1 ชาวเปอร์โตริโก เพื่อหาผู้ชนะเพื่อขึ้นไปชกชิงแชมป์โลกกับเอ็มทาลาเน่ จึงได้รับคำสั่งจาก IBF ให้เปลี่ยนมาชกกับอำนาจแทน ซึ่งฟูเอนเตสมีความมั่นใจมากที่จะลบสถิติการที่ไม่เคยชนะในประเทศไทยให้ได้ และประกาศว่าจะขอชนะน็อกอำนาจภายในยกที่ 6 เนื่องจากเชื่อมั่นในพลังหมัดที่หนักหน่วงกว่าและประสบการณ์การชกมวยสากลอาชีพที่ยาวนานกว่า แต่ปรากฏว่าในการชกจริง ฟูเอนเตสก็ไม่สามารถทำอะไรอำนาจได้อย่างถนัดถนี่ และตกเป็นฝ่ายแพ้คะแนนไปอย่างเป็นเอกฉันท์ในแบบขาดลอยในที่สุด
เพลงขอทาน
เพลงขอทาน หรือวณิพก เป็นเพลงพื้นบ้านชนิดหนึ่งมีมาตั้งแต่ครั้งโบราณ เป็นเพลงที่วณิพกใช้ร้อง เล่านิทาน เพื่อขอแลกเปลี่ยนเป็นเงิน หรือสิ่งของ
มีลักษณะเนื้อหาเป็นเรื่องนิทานชาดก จักร ๆ วงศ์ ๆ และมักมีเครื่องดนตรีประกอบการร้องเช่น ฉิ่ง ฉาบ กรับ โหม่ง และโทน เป็นต้น มีลูกคู่ และเพิ่มเครื่องกำกับจังหวะตามถนัด การขอแบบมีเสียงเพลงหรือเสียงดนตรีแลกเปลี่ยน เรียกว่า "วณิพก " ส่วนไม่มีเพลงหรือดนตรีเรียกว่า  "ยาจก"หรือ "กระยาจก "
ก่อนร้องจะมีการโหมโรง คือมีบทเกริ่น เนื้อร้องเป็นกลอนประเภทกลอนหัวเดียวเหมือนกับเพลงฉ่อย เพลงเรือ มีสัมผัสท้ายไปเรื่อย ๆ ลงสัมผัสกันระหว่างสามวรรคหลัง ก่อนร้องจะมีการโหมโรง เนื้อร้องจะลงเป็นตอน ๆ ความยาวแล้วแต่เรื่องที่จะร้อง ถ้าเล่นหลายคนจะมีลูกคู่ร้องรับ ในสองวรรคสุดท้ายทุกตอน
ประเทศกินีในพาราลิมปิกฤดูร้อน 2016
ประเทศกินี เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติกินีเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
อลิสา ขุนแขวง
ชีวิตส่วนตัว เคยคบหาดูใจกับ โอบนิธิ วิวรรธนวรางค์
รายชื่อบุคคลในยุคสามก๊ก (ก)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ก รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
พระเจ้าโจวเฉิง
พระเจ้าโจวเฉิง เป็นกษัตริย์องค์ที่สองของ ราชวงศ์โจว ของจีน รัชสมัยของพระองค์คือ 1042–1021 ก่อนคริสตกาลหรือ 1042/35–1006 ก่อนคริสตกาล พระราชบิดาพระราชมารดาของพระองค์คือ พระเจ้าโจวอู่ และ พระมเหสี อี้ เจียง (宜姜)
พระเจ้าโจวเฉิงยังทรงพระเยาว์เมื่อเสด็จขึ้นครองบัลลังก์ พระปิตุลา (อา) ของพระองค์ โจวกงหวัง เกรงว่ากองกำลังของ ราชวงศ์ชาง อาจกลับมาผงาดอีกครั้งภายใต้การปกครองที่อ่อนแอของยุวกษัตริย์ จึงกลายเป็นผู้สำเร็จราชการแทนพระองค์และดูแลกิจการราชการมาหลายปี โจวกงหวังก่อตั้งเมืองหลวงทางทิศตะวันออกที่ ลั่วหยาง และภายหลังเอาชนะการกบฏโดยพระปิตุลาของพระเจ้าโจวเฉิง Cai Shu, Guan Shu และ Huo Shu
ต่อมาพระเจ้าโจวเฉิงทรงรักษาพรมแดนของราชวงศ์โจวให้มั่นคงโดยเอาชนะชนเผ่าป่าเถื่อนหลายเผ่าพร้อมกับโจวกงหวัง
อ้างอิง
-1021
กีฬาบาสเกตบอลในโอลิมปิกฤดูร้อน 1956
การแข่งขันบาสเกตบอลในโอลิมปิกฤดูร้อน 1956 เป็นการแข่งขันบาสเกตบอลโอลิมปิกที่จะจัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 22 พฤศจิกายน - 1 ธันวาคม พ.ศ. 2499
ผลการแข่งขัน
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
ฮิมุระ เคนชิน
ฮิมุระ เคนชิน (緋村 剣心; โรมาจิ: Himura Kenshin, Kenshin Himura สำหรับอนิเมะพากย์ภาษาอังกฤษ ) เป็นตัวละครเอกในมังงะชุด "ซามูไรพเนจร" ผลงานของ โนะบุฮิโระ วะสึกิ ในตอนที่สร้างตัวละครเคนชินขึ้นมานั้น วะสึกิได้ออกแบบให้เคนชินมีลักษณะทางกายภาพตรงกันข้ามอย่างสิ้นเชิงกับฮิโกะ เซจูโร่ ตัวละครซึ่งปรากฏตัวครั้งแรกในมังงะขนาดสั้นตอนเดียวจบเรื่อง "เซ็งโกะกุ โนะ มิกิสึกิ" (戦国の三日月) และได้ถูกนำมาใช้เป็นชื่อครูดาบของเคนชินในเรื่อง "ซามูไรพเนจร" ในเวลาต่อมา
บทบาทของเคนชินได้รับการตอบรับเป็นอย่างดีจากบรรดาผู้ติดตามมังงะเรื่องซามูไรพเนจร และได้รับคะแนนนิยมอันดับสูงสุดจากการสำรวจในเรื่องดังกล่าวทุกครั้ง การวิพากษ์วิจารณ์เกี่ยวกับเรื่องนี้ก็เป็นไปในทำนองชื่นชมบุคลิกลักษณะของเคนชินเช่นกัน แม้จะมีการตำหนิในเรื่องพัฒนาการบทบาทของเขาในอนิเมะฉบับ OVA ซึ่งแตกต่างจากฉบับมังงะอยู่บ้างก็ตาม มีการผลิตสินค้าสะสมเกี่ยวกับเคนชินเป็นจำนวนมาก เช่น โมเดลแอคชั่นฟิกเกอร์ พวงกุญแจ ตุ๊กตา และดาบสลับคมจำลอง เป็นต้น
ในมังงะ
ฮิโตะคิริ บัตโตไซ มือสังหารในตำนาน ชื่อจริง ชินตะ ถูกขายเป็นทาสตอนอายุ 10 ขวบ ในระหว่างที่เดินทางพ่อค้าทาสและทาสคนอื่นๆเสียชีวิตเนื่องจากถูกโจรปล้น ชินตะได้พวกพี่สาวปกป้องไว้จึงรอดชีวิตมาได้เพราะฮิโกะ เซจูโร่มาช่วยไว้ได้ทัน หลังจากนั้นเซจูโร่ประทับใจที่ชินตะลงมือฝังศพให้กับพรรคพวกที่ตายรวมทั้งโจรด้วยจึงรับเป็นศิษย์และเปลี่ยนชื่อให้ว่า เคนชิน
หลังฝึกเพลงดาบล่องนภาจากอาจารย์แล้ว เคนชินมีความคิดอยากจะช่วยเหลือผู้คนจากยุคมืดจึงได้แยกทางกับอาจารย์ที่เลี้ยงดูมาแต่เล็ก เมื่ออายุ 14 ปี เขาเข้าร่วมกับคณะปฏิวัติสายแคว้นโจชู และกลายเป็นมือสังหาร ฮิโตะคิริ บัตโตไซ ทำหน้าที่ลอบสังหารซามูไรของรัฐบาลโชกุนโทะกุงะวะ เวลานั้นเคนชินเกิดความสับสนเกี่ยวกับวิธีการที่เขาจะช่วยผู้คนจากยุคมืดด้วยการสังหารชีวิตผู้คน เขาได้พบกับ ยูกิชิโระ โทโมเอะ ภรรยาคนแรกและเธอคือผู้ที่ทำให้เคนชินเข้าใจชีวิตถ่องแท้มากขึ้น หากแต่สุดท้ายความจริงก็ปรากฏ โทโมเอะต้องการแก้แค้นให้กับคู่หมั้นที่เสียชีวิตจากฝีมือของเคนชินซึ่งเขาฝากรอยแผลไว้บนหน้าเคนชิน แต่สุดท้ายโทโมเอะพบว่า เธอหลงรักเคนชินจึงไม่สามารถแก้แค้นได้ ซึ่งต่อมาโทโมเอะติดกับนินจาในเงามืด ทำให้เคนชินต้องเดินทางไปช่วย ผลสุดท้ายกลับกลายเป็นว่าเคนชินได้พลั้งมือสังหารโทโมเอะโดยไม่ได้ตั้งใจ ในขณะนั้นมีดที่โทโมเอะถืออยู่ได้ฝากรอยแผลไว้บนใบหน้าเคนชิน ทำให้กลายเป็นแผลรูปกากบาทที่แก้มซ้าย หลังจากนั้น เคนชินออกจากเงามืดมาเป็นแนวหน้าของขบวนพยุหะสังหารของโจชู ทำหน้าที่ปกป้องพวกพ้องซามูไรด้วยกัน
เมื่อจบสงคราม เปิดยุคใหม่ได้ เคนชินก็ตั้งใจว่าจะไม่ฆ่าใครอีก ซึ่งนักตีดาบชื่อ อาไร ชักคู ได้มอบดาบสลับคมให้กับเคนชิน เขาได้พเนจรไปทั่วญี่ปุ่นจนกระทั่งในปีเมจิที่ 10 เคนชินได้พบและให้การช่วยเหลือ คามิยะ คาโอรุ เจ้าของโรงฝึกคามิยะ คัทชินริว ก่อนที่จะตัดสินใจอาศัยอยู่ ณ โรงฝึกในเวลาต่อมา
ดับเบิลออร์น็อตธิง (2019)
ดับเบิลออร์น็อตธิ (2019) (Double or Nothing (2019)) เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่แรกของสมาคม AEW จัดในสนามMGM Grand Garden Arena ในเมืองลาสเวกัส ,รัฐเนวาดา ในวันที่ 25 พฤษภาคม ค.ศ. 2019
เจ้าหญิงนูร์ ปาห์ลาวี
เจ้าหญิงนูร์ ปาห์ลาวี (เปอร์เซีย:نور پهلوی) (ประสูติ 3 เมษายน ค.ศ. 1992-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง
พระประวัติ
เจ้าหญิงนูร์ ปาห์ลาวี ประสูติเมื่อวันที่ 3 เมษายน ค.ศ. 1992 ในสหรัฐอเมริกา เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน เนื่องจากพระราชวงศ์อิหร่าน ได้เสด็จลี้ภัยจากการเปลี่ยนแปลงระบอบการปกครองของประเทศอิหร่าน ที่เปลี่ยนเป็นสาธารณรัฐอิสลาม ใน ค.ศ. 1979 เจ้าหญิงนูร์จึงยังไม่เคยกลับไปยังดินแดนมาตุภูมิตั้งแต่แรกประสูติเลย เจ้าหญิงนูร์มีพระขนิษฐาด้วยกัน 2 พระองค์ คือ เจ้าหญิงอีมาน ปาห์ลาวี และเจ้าหญิงฟาราห์ ปาห์ลาวี ปัจจุบันเจ้าหญิงนูร์ทรงสำเร็จการศึกษาในปี ค.ศ. 2009 จากโรงเรียนมัธยมในรัฐแมริแลนด์ สหรัฐอเมริกา เจ้าหญิงสามารถรับสั่งเป็นภาษาเปอร์เซีย ภาษาฝรั่งเศส ภาษาอังกฤษ และภาษาอาหรับ
แหล่งข้อมูลอื่น
1992
พ.ศ. 1957
พุทธศักราช 1957 ใกล้เคียงกับ
สตีล (บาสเกตบอล)
ในบาสเกตบอล สตีล (steal) ใช้เรียกเมื่อผู้เล่นฝ่ายตั้งรับสามารถแย่งลูก ปัดและรับลูก หรือ ปัดลูกบาสเกตบอลไปเข้ามือผู้เล่นอื่นของฝ่ายรับ จากผู้เล่นฝ่ายรุกระหว่างการเลี้ยงลูกหรือส่งลูก ฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว
สตีลไม่ถือเป็นตัววัดที่ดีเสมอไป สำหรับวัดความสามารถในการเล่นตั้งรับของผู้เล่นหนึ่ง ๆ แต่ผู้เล่นมีชื่อเสียงหลายคน เช่น ไมเคิล จอร์แดน หรือ อัลเลน ไอเวอร์สัน ก็มีชื่อในเรื่องการสตีลและนำลูกวิ่งไปทำคะแนน หรือที่เรียกว่า ฟาสต์เบรก (fastbreak)
โดยทั่วไปการ์ดที่มีความคล่องแคล่วว่องไวมักจะทำสตีลได้ดี แต่เซ็นเตอร์บางคน เช่น ฮาคีม โอลาจูวอน (Hakeem Olajuwon) ก็สามารถทำสตีลสูงสุดในทีม และอยู่ในอันดับต้น ๆ ของลีกเอ็นบีเออยู่หลายสมัย
มาร์กาเรตา ฟูเช
มาร์กาเรตา ฟูเช หรือ เจ้าหญิงมาร์กาเรตาแห่งไซน์-วิทเกินชไตน์-แบร์เลอบวร์ค พระชายา (Margareta Fouché) ประสูติเมื่อวันที่ 28 มีนาคม 2452 ณ ประเทศสวีเดน เป็นธิดาใน ชาลส์ ลุยอีว ฟูเซ ดยุกที่ 6 แห่งโอตรานโต และ เคาน์เตสเฮ็ดวิก ดั๊กลาส พระบิดาเป็นขุนนางเก่าแก่ของสวีเดนมาตั้งแต่รัชสมัย พระเจ้าคาร์ลที่ 13 แห่งสวีเดน และเป็นเชื้อสายของ หลุยส์ที่ 1 แกรนด์ดยุกแห่งบาเดิน ต่อมาเธอได้เสกสมรสกับ เจ้าชายกุสทัฟ อัลเบร็ชท์แห่งไซน์-วิทเกินชไตน์-แบร์เลอบวร์ค และได้ให้กำเนิดพระบุตร 5 พระองค์
พระสวามีของพระองค์หายตัวไปในปี 2478 ระหว่างสงครามโลกครั้งที่ 2 และถูกประกาศว่าสิ้นพระชนม์อย่างเป็นทางการในปี 2512 พระองค์ทรงดูแลมรดก พระบุตรเพียงลำพัง ก่อนจะย้ายไปประทับในประเทศสวีเดน อันเป็นสถานที่ประสูติของพระองค์ และทำให้พระโอรส คือ เจ้าชายริชชาท์แห่งไซน์-วิทเกินชไตน์-แบร์เลอบวร์ค ทรงพบกับพระชายาในอนาคต คือ เจ้าหญิงเบเนดิกเทอแห่งเดนมาร์ก พระราชธิดาใน สมเด็จพระเจ้าเฟรเดอริกที่ 9 แห่งเดนมาร์ก พระน้องนางเธอใน สมเด็จพระราชินีนาถมาร์เกรเธอที่ 2 แห่งเดนมาร์ก
มาร์กาเรตา ฟูเช สิ้นพระชนม์ลงเมื่อวันที่ 25 สิงหาคม 2548 สิริพระชันษา 96 ปี
บอแลสวัฟ บีแยรุต
เขาเกิดในคองเกรสโปแลนด์ เชตชานเมืองของลูบลิน บีแยรุตได้เข้าสู่เส้นทางการเมืองในปี ค.ศ. 1912 โดยเข้าร่วมกับพรรคสังคมนิยมโปแลนด์ ต่อมาเขาได้เป็นสมาชิกของพรรคคอมมิวนิสต์โปแลนด์และใช้เวลาหลายปีในสหภาพโซเวียต ซึ่งเขาทำหน้าที่เป็นตัวแทนของคอมินเทิร์น ได้รับการศึกษาที่โรงเรียนเลนินนานาชาติโซเวียตและสถาบันที่มีความคล้ายคลึงกันที่อื่นในยุโรป เขาถูกตัดสินจำคุกในปี ค.ศ. 1935 เนื่องจากดำเนินการเคลื่อนไหวแรงงานอย่างผิดกฎหมายในโปแลนด์โดยรัฐบาลซานาติออนต่อต้านคอมมิวนิสต์ ซึ่งน่าจะช่วยเขาจากการถูกกวาดล้างของสตาลินในไม่ช้าที่จะดำเนินการในสหภาพโซเวียต ภายหลังจากที่เข้าโรงเรียนประถมเพียงหลายปีก่อนที่จะถูกไล่ออกจากโรงเรียน ต่อมาเขาได้พัฒนาความสนใจในด้านเศรษฐศาสตร์และเรียนหลักสูตรแบบมีส่วนร่วมที่โรงเรียนเศรษฐศาสตร์วอร์ซอ เขาได้เข้าร่วมขบวนการสหกรณ์ในวัยหนุ่มของเขา ภายหลังจากที่เขาได้รับการปล่อยตัวออกจากเรือนจำในปี ค.ศ. 1938 เขาได้รับการว่าจ้างให้เป็นนักบัญชีของสโปเลม จนกระทั่งสงครามได้ลุกลามมากขึ้น
ในช่วงสงคราม บีแยรุตเป็นนักเคลื่อนไหวของพรรคกรรมกรโปแลนด์(PPR) ที่เพิ่งก่อตั้งขึ้นมาใหม่ และต่อมาได้กลายเป็นประธานแห่งสภารัฐชาติ(KRN) ซึ่งถูกก่อตั้งโดยพรรคกรรมกรโปแลนด์ ในขณะที่กองทัพแดงได้ผลักดันกองทัพแวร์มัคท์ของนาซีเยอรมันจากทางตะวันออกของโปแลนด์ เมืองลูบลินซึ่งได้รับการปลดปล่อยก็กลายเป็นสำนักงานใหญ่ชั่วคราวของคณะกรรมาธิการแห่งชาติเพื่อการปลดปล่อยโปแลนด์ตามที่เขาได้คิดริเริ่มขึ้น ด้วยการที่ได้รับการไว้วางใจจากโจเซฟ สตาลิน บีแยรุตได้เข้าร่วมในการประชุมพ็อทซ์ดัม ซึ่งเขาได้ประสบความสำเร็จในการล็อบบี้ให้จัดตั้งชายแดนด้านตะวันตกของโปแลนด์ที่แนวโอเดอร์-ไนเซอ การประชุมดังกล่าวทำให้โปแลนด์ได้รับ"ดินแดนการฟื้นฟู" หลังเยอรมันในขนาดพื้นที่สูงสุดเท่าที่เป็นไปได้
ภายหลังจากการเลือกตั้งสภานิติบัญญัติโปแลนด์ในปี ค.ศ. 1947 ซึ่งมีการฉ้อโกงการเลือกตั้ง บีแยรุตได้รับการแต่งตั้งให้เป็นประธานาธิบดีแห่งโปแลนด์คนแรกในช่วงหลังสงครามในปี ค.ศ. 1952 รัฐธรรมนูญฉบับใหม่ของสาธารณรัฐประชาชนโปแลนด์(จนกระทั่งเป็นที่รู้จักกันคือ สาธารณรัฐโปแลนด์) ได้ยกเลิกตำแหน่งประธานาธิบดีและรัฐบาลนิยมลัทธิมาร์กซิสต์-เลนินนิสต์ได้ถูกประกาศใช้อย่างเป็นทางการ บีแยรุตได้สนับสนุนนโยบายสตาลินอย่างรุนแรงตลอดจนนำเอาสัจนิยมสังคมนิยมมาใช้อย่างเป็นระบบในโปแลนด์ ระบอบการปกครองของเขาได้กลายเป็นสัญลักษณ์ของความน่าสะพรึงอย่างเงียบ ๆ - เขาเป็นประธานในการไล่ล่าสมาชิกฝ่ายต่อต้านติดอาวุธและพวกเขาก็ถูกสังหารในที่สุดด้วยน้ำมือของกระทรวงความมั่นคงสาธารณะ(UB) รวมทั้งอดีตสมาชิกกองทัพบ้านเกิดบางคน ภายใต้การดูแลของบีแยรุต หน่วยยูบีได้ถูกพัฒนาขึ้นเป็นตำรวจลับที่มีชื่อเสียง ซึ่งตามแหล่งข้อมูลบางแห่งได้ระบุว่ามีหน้าที่รับผิดชอบในการประหารชีวิตฝ่ายตรงข้ามทางการเมืองหนึ่งหมื่นคนหรือผู้ต้องสงสัยหกพันคนตามข้อมูลจากสถาบันฮูเวอร์ ในฐานะที่เป็นผู้นำโปแลนด์โดยพฤตินัย เขาอาศัยอยู่ในพระราชวังเบลเวเดอร์และเป็นหัวหน้าสหพรรคแรงงานโปแลนด์ จากสำนักงานใหญ่พรรคที่นิวเวิร์ลสรีตทในใจกลางวอร์ซอ เป็นที่รู้คือ Dom Partii เขายังเป็นผู้สนับสนุนหลักในการบูรณะฟื้นฟูกรุงวอร์ซอขึ้นมาใหม่(การสร้างย่านประวัติศาสตร์ขึ้นมาใหม่) และการสร้างวังแห่งวัฒนธรรมและวิทยาศาสตร์
บอแลสวัฟ บีแยรุตได้เสียชีวิตลงในโรคหัวใจล้มเหลว เมื่อวันที่ 12 มีนาคม ค.ศ. 1956 ในกรุงมอสโก ภายหลังจากการเข้าร่วมประชุมสภาคองเกรสของพรรคคอมมิวนิสต์แห่งสหภาพโซเวียตครั้งที่ 20 การเสียชีวิตของเขาเกิดขึ้นอย่างกระทันหันและเกิดทฤษฎีต่าง ๆ มากมายที่ตั้งคำถามเกี่ยวกับสถานการณ์ที่เขาเสียชีวิต ร่างของเขาได้ถูกนำกลับไปยังโปแลนด์และถูกฝังศพอย่างมีเกียรติในสุสานทหารโปวาซกี(Powązki Military Cemetery)
18921956
วัดศรีสุดาจันทร์
วัดศรีสุดาจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกลาง อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 3 งาน 22 ตารางวา มีที่ธรณีสงฆ์ 6 แปลง
วัดศรีสุดาจันทร์สร้างขึ้นเมื่อประมาณ พ.ศ. 2442 เดิมมีนามว่า วัดฤาษี บ้างระบุว่าชื่อ วัดฤาษีสุดาจันทร์ มีรูปปั้นเจ้าพ่อฤาษีเป็นสัญลักษณ์อยู่ด้วยในขณะนี้ เป็นวัดอยู่ไม่ห่างจากวัดบ้านกลาง หรือ วัดเทพนิมิตร มีชาวไทยมุสลิมตั้งบ้านเรือนอยู่โดยรอบวัด พระสงฆ์ไม่สะดวกในการดำรงชีพ จึงได้ออกมาสร้างวัดศรีสุดาจันทร์ วัดได้รับพระราชทานวิสุงคามสีมาเมื่อ พ.ศ. 2452
เอิร์ท (อนุกรมเคมี)
เอิร์ท (earth) อาจแปลได้ว่า "ปฐวีธาตุ" (ธาตุดิน) นิยามโดยทั่วไปในภาษาอังกฤษ จึงอาจอ้างเทียบกับ "ธาตุดิน" กล่าวคือหมายถึง มวลสารที่ประกอบขึ้นเป็นแผ่นดินโลก หรือสสารที่มีสถานะเป็นของแข็ง
สำหรับนิยามทางเคมี และวิทยาแร่ อาจเจาะจงหมายถึง แร่หรือสารประกอบกลุ่มหนึ่ง ซึ่งเป็นสารประกอบประเภทออกไซด์ของธาตุโลหะ ที่ปรากฏพบได้ในธรณีภาค (ชั้นหิน) ของโลก รวมถึง ธาตุเคมี ที่ประกอบขึ้นเป็นแร่หรือสารประกอบนั้น
โดยมีข้อสังเกตว่า
ความเข้าใจถึงธาตุเคมีในกลุ่มเอิร์ท เริ่มค้นพบเมื่อต้นคริสต์ศตวรรษที่ 19 ก่อนหน้านั้น ตำราเก่าแก่มักเรียก รูปแบบตามธรรมชาติของธาตุที่มาจากปฐพีภาค (และธรณีภาค) ของโลก ว่า "เอิร์ท" และยังคงใช้สืบกันมาถึงปัจจุบัน รวมถึงในทางเคมีด้วย ซึ่งรากศัพท์คำว่า "เอิร์ท" หมายถึงตัวโลกเองด้วย โดยอาจกร่อนมาจากภาษาฝรั่งเศสว่า "แตร์" (ฝ. terre) ซึ่งมาจากภาษาละตินว่า "เทอร์รา" (ล. terra) และหลายภาษาใช้คำนี้หรือคำที่เพี้ยนจากคำนี้
ในปัจจุบัน ธาตุเคมีในกลุ่มเอิร์ท จำแนกเป็น 2 กลุ่ม
ดูเพิ่ม
Terres
ประเทศโครเอเชียในโอลิมปิกฤดูร้อน 2020
ประเทศโครเอเชีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศโครเอเชียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 26 คน เข้าร่วมการแข่งขันใน 9 ชนิดกีฬา
เบิร์ช
เบิร์ช (birch) เป็นไม้เนื้อแข็งใบบางผลัดใบจากสกุล Betula (/ ˈbɛtjʊlə /) ในวงศ์กำลังเสือโคร่ง (Betulaceae) ซึ่งมีความเกี่ยวข้องกับวงศ์ก่อ (Fechaceae) ของต้นบีชและโอ๊ก สกุลเบตูลาประกอบไปด้วยประมาณ 30 ถึง 60 ชนิดซึ่ง 11 ชนิดอยู่ในบัญชีแดงไอยูซีเอ็นในปี 2011 มักเป็นพืชเบิกนำที่มีอายุสั้นแพร่หลายในซีกโลกเหนือ โดยเฉพาะอย่างยิ่งในพื้นที่ทางตอนเหนือของเขตภูมิอากาศอบอุ่นและในเขตภูมิอากาศเหนือ
ร็อคซ่าส์ใสหัวใจเกินร้อย!
ร็อคซ่าส์ใสหัวใจเกินร้อย! (Hallelujah Overdrive!) เป็นการ์ตูนญี่ปุ่นแนวคอมเมดี้,โรแมนติค,ตลก แต่งเรื่องและวาดภาพโดย โคทาโร่ ทาคาตะ อดีตผู้ช่วยของ เค็นจิโร ฮะตะ มีคติประจำเรื่องคือ "เต็มที่กับดนตรีหลังเลิกเรียน" ปัจจุบันตีพิมพ์ออกมาแล้ว 13 เล่ม มีดนตรีเป็นพื้นฐานเหมือนกับเรื่อง เค-อง! ก๊วนดนตรีแป๋วแหวว แต่มีความหนักแน่นของเนื้อหาที่สูงกว่า
หมู่เกาะอะลูเชียน
หมู่เกาะอะลูเชียน (Aleutian Islands) เป็นหมู่เกาะในสหรัฐอเมริกา ครอบคลุมพื้นที่ 6,821 ตร.ไมล์ (17,666 กม²) ทอดตัวไปทางทิศตะวันตกของคาบสมุทรอะแลสกายาว 1,200 ไมล์ (1,931 กม.)
ร็อคซ่าส์ใสหัวใจเกินร้อย!
เนื้อเรื่องย่อ
ณ วันจบการศึกษาชั้น ม.ต้น "อาซากุระ โคซาเมะ" ได้ซื้อกีตาร์ตัวใหม่และฝึกเล่นมันเพื่อที่จะสารภาพรักพร้อมกับเสียงเพลง แต่คำตอบที่ได้กลับเป็นเขาอกหักดังเป๊อะ เมื่อขึ้น ม. ปลาย เขาจึงคิดจะแก้ตัวใหม่ด้วยการฝึกฝนตนเอง จึงคิดที่จะสมัครเข้าชมรมดนตรี แต่โรงเรียนเอกชนเมย์โรแห่งนี้ กลับไม่มีชมรมดนตรี เพราะผู้บริหารโรงเรียนมีอคติกับชมรมดนตรีซะนี่ ขณะที่เขากำลังคิดว่าจะเอายังไง "อุซึกิ ฮารุ" รุ่นพี่ปีสามที่น่ารัก ก็ได้ชักชวนเขาให้เข้า "ชมรมวิจัยปฏิกิริยาเคมีของโลหะ" ซึ่งอันที่จริง มันคือ "ชมรมแอบเล่นดนตรี" !!
หมู่เกาะอะลูเชียน
สหรัฐอเมริกาซื้อหมู่เกาะนี้จากรัสเซีย เมื่อ ค.ศ. 1867 พร้อมกับรัฐอะแลสกา เป็นเหตุให้สหรัฐอเมริกาอ้างสิทธิเหนือทะเลเบริงว่าเป็นน่านน้ำภายในประเทศของตนเพื่อประโยชน์ในการประมง เป็นที่ตั้งฐานทัพอากาศและสถานีเรดาร์ของประเทศ
ร็อคซ่าส์ใสหัวใจเกินร้อย!
ตัวละครหลัก
ตัวเอกชายของเรื่อง ตอน ม.ต้น ได้หัดเล่นดนตรีเพื่อสารภาพรักกับคนที่ชอบ แต่ก็อกหัก เมื่อขึ้น ม.ปลายจึงได้ตั้งใจที่จะฝึกฝนด้านการดนตรีใหม่อีกครั้ง ถูกคุณฮารุลากเข้าชมรมวิจัยปฏิกิริยาเคมีของโลหะ หรือก็คือชมรมแอบเล่นดนตรี และเพราะการแสดงของคุณฮารุและวงของเธอ ก็ทำให้เขาหลังรักในตัวคุณฮารุขึ้นมา
รายนามแชมป์โลกมวยสากลปัจจุบัน
เฮฟวี่เวท (200+ ป., 90.7+ ก.ก.)
แอนโธนี โจชัว (WBA) (ซูเปอร์แชมป์) (IBF) และ (WBO) 23-1 (21 KO)  7 ธันวาคม, 2562 🇸🇾 มามูด ชาร์ (WBA)  31-4 (17 KO)  25 พฤศจิกายน​, 2561 🇺🇸 เทรเวอร์ ไบรอัน (WBA) (เฉพาะกาล) 20-0 (14 KO) 11 สิงหาคม​, 2561
ไทสัน ฟิวรี (WBC) และเดอะริง 30-0-1 (21 KO) 22 กุมภาพันธ์​, 2563 🇷🇺 อเล็กซานเดอร์ โพเวตกิน (WBC) (เฉพาะกาล) 36-2-1 (25 KO) 22 สิงหาคม, 2563
ครุยเซอร์เวท (200 ป., 90.7 ก.ก.)
🇫🇷 อาร์แซน กูร์ลามิแยน (WBA) (ซูเปอร์แชมป์) 26-0 (18 KO)  31 สิงหาคม, 2562 🇰🇿 เบบูต ชูเมนอฟ (WBA)  18-2 (12 KO)  31 สิงหาคม​, 2562 🇧🇪 ริยาด แมร์อี (WBA) (เฉพาะกาล) 29-1 (24 KO) 19 ตุลาคม​, 2562
🇨🇩 อิลุงกา มากูบู (WBC) 27-2 (24 KO)  31 มกราคม, 2563 ไมริส ไบรอิดิส (IBF) และเดอะริง 27-1 (19 KO) 26 กันยายน​, 2563
(WBO) แชมป์ว่าง
ซูเปอร์เฟเธอร์เวท (130 ป., 59 กก.)
🇻🇪 ฮอร์เก้ ลินาเรส 26-0 (17 KO) พฤศจิกายน 28, 2551
🇲🇽 ฮุมเบร์โต้ โซโต้ 46-7-2-1 (29 KO) ธันวาคม 20, 2551
แคสเซียส บาโลยี่ 36-3-1 (19 KO) เมษายน 12, 2551
🇬🇧 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 นิกกี้ คุ๊ก 29-1 (16 KO) กันยายน 6, 2551
เฟเธอร์เวท (126 ป., 57.2 ก.ก.)
🇮🇩 คริส จอห์น(WBA) 42-0-2 (22 KO) พฤศจิกายน 1, 2546
🇯🇵 ทาคาฮิโร่ อาโอะ(WBC) 17-1-1 (8 KO) มีนาคม 13, 2552
🇲🇽 คริสโตบัล ครูซ 38-11-1-1 (23 KO) ตุลาคม 23, 2551
🇺🇸 สตีเว่น ลูวาโน่ 36-1-1 (15 KO) กรกฎาคม 14, 2550
ซูเปอร์แบนตั้มเวท (122 ป., 55.3 กก.)
🇵🇦 เซเลสติโน่ คาบัลเรโล (WBA) 31-2 (22 KO) พฤศจิกายน 21, 2551 🇵🇦 ริคาร์โด คอร์โดบา เฉพาะกาล WBA 34-1-2 (21 KO) พฤศจิกายน  21, 2551
🇯🇵 โตชิอากิ นิชิโอกะ (WBC) 33-4-3 (20 KO) ธันวาคม 18, 2551) 31-2 (22 KO) พฤศจิกายน 21, 2551
🇵🇦 เซเลสติโน่ คาบัลเรโล (WBA) 31-2 (22 KO) พฤศจิกายน 21, 2551
🇵🇷 ฮวน มานูเอล โลเปซ (WBO) 24-0 (22 KO) มิถุนายน 7, 2551
แบนตั้มเวท (118 ป., 53.5 กก.)
🇯🇵 นาโอยะ อิโนอูเอะ (WBA) (ซูเปอร์​แชมป์​) (IBF) และเดอะริง 22-0 (19 KO) 7 พฤศจิกายน​, 2562
🇫🇷 นอร์ดีน อูบาอาลี (WBC) 17-0 (12 KO) 19 มกราคม​, 2562
จอห์นเรียล คาซิเมโร (WBO) 30-4 (21 KO) 30 พฤศจิกายน, 2562
ซูเปอร์ฟลายเวท(115 ป., 52.2 กก.)
โรมัน กอนซาเลซ (WBA) (ซูเปอร์แชมป์) 50-2 (41 KO) 29 กุมภาพันธ์​, 2563 🇺🇸 โจชัว ฟรานโก (WBA) 17-1-2 (8 KO) 23 มิถุนายน​, 2563
🇲🇽 ฆวน ฟรันซิสโก เอสตราดา (WBC) และเดอะริง 41-3 (28 KO) 26 เมษายน, 2562
🇯🇵 คาซูโตะ อิโอกะ (WBO) 25-2-14 (14 KO) 19 มิถุนายน​, 2562
ฟลายเวท (112 ป., 50.8 ก.ก.)
🇺🇦 อาเต็ม ดาลาคิอัน (WBA) 20-0 (14 KO) 24 กุมภาพันธ์​ 2561 🇵🇦 ลุยส์ กอนเซปซิโอน (WBA) (เฉพาะกาล) 39-8 (28 KO) 7 กุมภาพันธ์​ 2563
🇲🇽 ฆูลิโอ เซซาร์ มาร์ติเนซ (WBC) สถิติ 16-1-0-1 (12 KO) 12 ธันวาคม 2562
โมรูติ มทาลาเน (IBF) สถิติ 39-2 (26 KO) 15 กรกฎาคม 2561
🇯🇵 จุนโตะ นากาตานิ (WBO) 21-0 (16 KO) 6 พฤศจิกายน​ 2563
ไลท์ฟลายเวท (108 ป., 49 กก.)
🇯🇵 ฮิโรโตะ เคียวงูจิ (WBA) (ซูเปอร์แชมป์) และเดอะริง 14-0 (9 KO) 31 ธันวาคม, 2561 🇻🇪 การ์โลส กาญิซาเลส (WBA) 22-0-1 (17 KO) 18 มีนาคม 26, 2561 🇨🇺 ดานิเอล มาเตยอน (WBA) (เฉพาะกาล) 11-0-2 (6 KO) 7 กุมภาพันธ์​, 2563
🇯🇵 เค็งชิโร เทราจิ (WBC) 17-0 (10 KO) 17 พฤษภาคม​, 2560
เฟลิกซ์ อัลบาราโด (IBF) 35-2 (30 KO) 29 ตุลาคม, 2561
🇲🇽 เอลวิน โซโต (WBO) 17-1 (12 KO) 21 มิถุนายน​, 2562
สตรอว์เวท (105 ป., 47.6 กก.)
เปโดร ทาดูรัน (IBF) 14-2-1 (20 KO) 7 กันยายน 2562
ริเฟล็คชั่น
ริเฟล็คชั่น เป็นอาคารชุดพักอาศัย ตั้งอยู่ริมชายหาดจอมเทียน พัทยา ตำบลนาจอมเทียน อำเภอสัตหีบ จังหวัดชลบุรี พัฒนาโดยบริษัทเมเจอร์ดีเวลล็อปเมนท์ โดยรูปแบบเป็นอาคารสองอาคาร คือ โอเชียนฟร้อนท์ทาวเวอร์ มีทั้งสิ้น 55 ชั้น มีความสูง 252 เมตร และโอเชียนวิวทาวเวอร์ มีทั้งสิ้น 42 ชั้น มีความสูง 196 เมตร
ปัจจุบัน (พ.ศ. 2562) อาคารริเฟล็คชั่น เป็นตึกที่สูงที่สุดอันดับ 8 ของประเทศไทยและเป็นอาคารที่สูงที่สุดเป็นอันดับ 1 ของพื้นที่นอกเขตกรุงเทพมหานคร
ไททานิค (ภาพยนตร์)
ไททานิค (Titanic) เป็นภาพยนตร์อเมริกันแนวมหากาพย์ความรักและภัยพิบัติ ฉายเมื่อปี ค.ศ. 1997 กำกับ, เขียนบท, ร่วมอำนวยการสร้างและร่วมตัดต่อโดย เจมส์ แคเมรอน สร้างจากเหตุการณ์การอับปางของเรือ อาร์เอ็มเอส ไททานิก ผสมผสานทั้งด้านประวัติศาสตร์และด้านสมมติ แสดงนำโดย ลีโอนาร์โด ดิแคพรีโอและเคต วินสเล็ต เป็นคนในชนชั้นทางสังคมที่แตกต่างกันซึ่งตกหลุมรักกันในระหว่างการเดินทางครั้งแรกของเรือ ร่วมกับ บิลลี เซน, เคธี เบตส์, ฟรานเซส ฟิชเชอร์, กลอเรีย สจ๊วต, เบอร์นาด ฮิลล์, โจนาธาน ไฮด์, แดนนี นุดชี, เดวิด วอร์เนอร์และบิล แพกซ์ตัน
แรงบันดาลใจสำหรับภาพยนตร์ของแคเมรอนมาจากความหลงใหลในซากเรือแตก เขารู้สึกว่าเรื่องราวความรักสลับกับการสูญเสียของมนุษย์จะเป็นสิ่งสำคัญในการถ่ายทอดผลกระทบทางอารมณ์ของภัยพิบัติ งานสร้างเริ่มต้นเมื่อปี ค.ศ. 1995 ซึ่งแคเมรอนได้ลงไปถ่ายทำซากเรือ ไททานิก ส่วนฉากในยุคปัจจุบันถ่ายทำบนเรือวิจัย อคาเดมิก มิสติสลาฟ เคลดิช ซึ่งแคเมรอนใช้เป็นฐานในการถ่ายทำซากเรือ มีการสร้างแบบขนาดจำลอง, การใช้ภาพที่สร้างจากคอมพิวเตอร์และการก่อสร้าง ไททานิก ใหม่ที่ บาฮาสตูดิโอ เพื่อใช้ในการถ่ายทำฉากการจม ภาพยนตร์ได้รับทุนสร้างร่วมกันจาก พาราเมาต์พิกเจอส์ (เป็นผู้จัดจำหน่ายในอเมริกาเหนือ) และ ทเวนตีส์เซ็นจูรีฟ็อกซ์ (เป็นผู้จัดจำหน่ายทั่วโลก) เคยเป็นภาพยนตร์ที่มีทุนสร้างสูงที่สุดในช่วงเวลานั้น โดยมีทุนสร้าง 200 ล้านดอลลาร์สหรัฐ ภาพยนตร์ถ่ายทำตั้งแต่เดือนกรกฎาคม ค.ศ. 1996 ถึงเดือนมีนาคม ค.ศ. 1997
เมื่อฉายวันที่ 19 ธันวาคม ค.ศ. 1997 ไททานิค ประสบความสำเร็จอย่างมากในด้านคำวิจารณ์และรายได้ ได้รับการเสนอชื่อเข้าชิงใน รางวัลออสการ์ จำนวน 14 สาขา และชนะเลิศ 11 สาขา รวมถึง สาขาภาพยนตร์ยอดเยี่ยม และ สาขาผู้กำกับยอดเยี่ยม เท่ากับ เบนเฮอร์ (1959) สำหรับภาพยนตร์เดี่ยวที่ได้รับรางวัลออสการ์มากที่สุด ภาพยนตร์ทำเงินจากการฉายครั้งแรกมากกว่า 1.84 พันล้านดอลลาร์สหรัฐ ไททานิค เป็นภาพยนตร์เรื่องแรกที่ทำเงินมากกว่าพันล้านและกลายเป็นภาพยนตร์ทำเงินสูงสุดในเวลานั้น จนกระทั่ง อวตาร ของแคเมรอนทำเงินแซงไปเมื่อปี ค.ศ. 2010 ไททานิค กลับมาฉายอีกหลายครั้ง ทำเงินเพิ่มเป็น 2.257 พันล้านดอลลาร์สหรัฐทั่วโลก ไททานิค ได้รับเลือกให้เก็บรักษาไว้ในหอทะเบียนภาพยนตร์แห่งชาติของสหรัฐเมื่อ ค.ศ. 2017
โครงเรื่อง
ในปี ค.ศ. 1996 นักล่าสมบัติ บร็อค เลิฟเว็ตต์ และทีมของเขาขึ้นเรือวิจัยชื่อว่า อคาเดมิก มิสติสลาฟ เคลดิช เพื่อค้นหาซากเรือแตกของ อาร์เอ็มเอส ไททานิก และ หัวใจมหาสมุทร สร้อยคอเพชรหายาก พวกเขากู้ตู้นิรภัยซึ่งมีภาพวาดของหญิงสาวใส่แค่สร้อยคอ ลงวันที่ 14 เมษายน 1912 วันที่เรือชนภูเขาน้ำแข็ง โรส ดอว์สัน แคลเวิร์ต ผู้หญิงที่อยู่ในรูปวาด ขึ้นเรือ เคลดิช และเล่าประสบการณ์บนเรือ ไททานิก ให้เลิฟเว็ตต์ฟัง
ในปี ค.ศ. 1912 ที่เซาแทมป์ตัน โรส เดวิตต์ บูเคเตอร์ ผู้โดยสารชั้นหนึ่งอายุ 17 ปี มาพร้อมกับ แคล ฮอคลีย์ คู่หมั้นของเธอ และ รูธ แม่ของเธอ ขึ้นเรือหรูหราชื่อว่า ไททานิก รูธเน้นย้ำกับโรสว่าการแต่งงานของโรสจะช่วยแก้ปัญหาด้านการเงินของครอบครัวและช่วยรักษาสถานะชนชั้นสูงเอาไว้ โรสรู้สึกอึดอัดใจเรื่องการแต่งงาน เธอจึงปีนรั้วกั้นท้ายเรือและพยายามที่จะฆ่าตัวตาย แจ็ก ดอว์สัน ศิลปินผู้ยากจน ได้เข้ามาห้ามและพยายามเกลี่ยกล่อมเธอ หลังจากแจ็กช่วยโรสได้แล้ว เจ้าหน้าที่ของเรือพร้อมกับแคลและ สไปเซอร์ เลิฟจอย คนรับใช้ของแคล มาพบทั้งสองคน โรสบอกแคลว่าเธอกำลังมองลงไปแล้วแจ็กเข้ามาช่วยเธอไม่ให้ตกลงไป แคลจึงให้รางวัลแจ็กโดยเชิญเขาให้ไปร่วมรับประทานอาหารกับพวกเขาในห้องอาหารของผู้โดยสารชั้นหนึ่ง แจ็กกับโรสเริ่มพัฒนาความสัมพันธ์ แม้ว่าเลิฟจอยและรูธจะระแวงเขา หลังจากอาหารเย็น โรสได้เข้าร่วมงานเลี้ยงของผู้โดยสารชั้นสามอย่างลับๆ กับแจ็ก
โรสตระหนักถึงความไม่พอใจของแคลและรูธ เธอจึงบอกปฏิเสธความรักของแจ็กที่มีให้กับเธอ แต่ต่อมาโรสรู้ตัวว่าเธอชอบเขามากกว่าแคล หลังจากนัดพบกันที่หัวเรือตอนพระอาทิตย์ตก โรสพาแจ็กไปที่ห้องส่วนตัวของเธอ เธอขอให้แจ็กวาดภาพเธอเปลือยกายโดยใส่แค่สร้อยคอหัวใจมหาสมุทรซึ่งเป็นของหมั้นของแคล พวกเขาหลบหนีเลิฟจอยและมีสัมพันธ์ลึกซึ้งกันภายในรถยนต์ในห้องเก็บของใต้ท้องเรือ บนดาดฟ้าด้านหน้า พวกเขาเห็นการปะทะกันของเรือกับภูเขาน้ำแข็งและได้ยินเจ้าหน้าที่และผู้สร้างเรือพูดคุยถึงความร้ายแรงของมัน แคลพบภาพวาดโรสของแจ็กกับบันทึกดูถูกจากเธอในตู้นิรภัยของเขาพร้อมกับสร้อยคอ เมื่อแจ็กกับโรสพยายามที่จะบอกแคลเรื่องเรือชนภูเขาน้ำแข็ง แคลตอบโต้ด้วยการให้เลิฟจอยแอบใส่สร้อยคอไว้ในกระเป๋าเสื้อของแจ็ก และกล่าวว่าเขาเป็นขโมย แจ็กถูกจับและถูกคุมขังในห้องของเจ้าหน้าที่ควบคุมเรือ แคลใส่สร้อยคอไว้ในกระเป๋าเสื้อของเขาเอง
ขณะที่เรือกำลังจมลง โรสหนีแคลกับแม่ของเธอซึ่งได้ขึ้นเรือบด ไปช่วยปลดปล่อยแจ็ก บนดาดฟ้าเรือ แคลได้พบแจ็กกับโรสอีกครั้ง แคลและแจ็กสนับสนุนให้โรสขึ้นเรือบด แคลอ้างว่าได้ตกลงกับเจ้าหน้าที่ไว้แล้วว่าจะลงเรืออีกลำหนึ่งกับแจ็ก ซึ่งแท้จริงแล้วแจ็กไม่มีส่วนเกี่ยวข้องด้วย ขณะที่เรือบดกำลังลดระดับลง โรสรู้ตัวว่าเธอไม่สามารถแยกห่างจากแจ็กได้ เธอจึงโดดกลับขึ้นเรือ แคลเอาปืนพกของเลิฟจอยแล้วไล่ตามยิงโรสกับแจ็กไปจนถึงในห้องรับประทานอาหารชั้นหนึ่ง หลังเขาใช้กระสุนหมดแล้วจึงลดละ และมานึกได้ว่าใส่สร้อยคอเพชรไว้ในกระเป๋าเสื้อคลุมที่เขาสวมให้กับโรส ต่อมาเขาได้ขึ้นเรือบดโดยอุ้มเด็กที่หลงกับแม่และอ้างตัวว่าเขาเป็นพ่อ เพื่อที่จะได้ลงเรือลำนั้น หลังจากหนีแคลพ้นและเอาตัวรอดจากน้ำที่ทะลักมาตามเส้นทางห้องโดยสารในเรือ แจ็กกับโรสกลับมาที่ดาดฟ้าเรือ เรือบดได้ออกเดินทางไปหมดแล้ว เหตุการณ์เลวร้ายลง มีผู้โดยสารเสียชีวิตจากการพลัดตกเรือ หรือกระแทกกับของแข็งต่างๆเมื่อเรือหักครึ่งทำให้ท้ายเรือจมลงมหาสมุทรอย่างรวดเร็ว แจ็กกับโรสปีนขึ้นไปอยู่ด้านบนของท้ายเรือเพื่อยื้อเวลาก่อน ที่เรือจะจมลงไปหมด เขาช่วยเธอให้ขึ้นไปบนซากประตูไม้ที่ลอยน้ำอยู่ แต่ว่าเพียงพอให้พ้นน้ำได้สำหรับคนเดียวเท่านั้น แจ็กให้กำลังใจและยืนยันกับโรสว่าเธอจะได้ตายในตอนชราบนเตียงอันอบอุ่นของเธอ สุดท้ายแจ็กก็เสียชีวิตด้วยภาวะตัวเย็นเกิน และโรสได้รับการช่วยเหลือจากเรือบดที่พายกลับมา
ต่อมา อาร์เอ็มเอส คาร์พาเทีย ได้ช่วยเหลือเหล่าผู้รอดชีวิตขึ้นเรือ โรสหลบซ่อนแคลขณะที่เรือเดินทางไปนครนิวยอร์ก โรสได้เปลี่ยนชื่อตัวเองเป็น โรส ดอว์สัน โรสกล่าวว่าต่อมาเธอได้อ่านหนังสือพิมพ์พบว่า แคลนั้นฆ่าตัวตายเนื่องจากเหตุการณ์ตลาดหลักทรัพย์วอลล์สตรีทตก ค.ศ. 1929 กลับมาในปัจจุบัน เลิฟเว็ตต์ตัดสินใจยกเลิกการค้นหาของเขาหลังได้ยินเรื่องราวของโรส ที่ท้ายเรือของ เคลดิช โรสได้นำสร้อยเพชรหัวใจมหาสมุทร ซึ่งอยู่ในความครอบครองของเธอมาตลอด หย่อนมันลงไปในทะเลเหนือซากเรือ ภาพเหตุการณ์ตัดมาขณะที่เธอดูเหมือนกำลังหลับหรือเสียชีวิตบนเตียงของเธอ มีรูปภาพของเธอแสดงให้เห็นถึงการผจญภัยและชีวิตที่เป็นอิสระ โรสวัยสาวได้พบกับแจ็กอีกครั้งที่บันไดใหญ่ในเรือไททานิก และได้รับการปรบมือจากผู้ที่เสียชีวิตบนเรือ
ตัวละครในประวัติศาสตร์
แม้ว่าภาพยนตร์ไม่ได้ตั้งใจแสดงเหตุการณ์ที่สมบูรณ์ถูกต้อง แต่ภาพยนตร์เรื่องนี้มีการแสดงเป็นบุคคลในประวัติศาสตร์หลายคน:
รับเชิญ
ลูกเรือหลายคนของ อคาเดมิก มิสติสลาฟ เคลดิช ปรากฏตัวในภาพยนตร์ รวมไปถึง อนาโตลี สากาเลวิช ผู้สร้างและคนขับของ เมียร์ ยานพาหนะดำน้ำลึกที่ขับเคลื่อนด้วยตนเอง แอนเดอร์ส ฟอล์ก ผู้ถ่ายทำสารคดีเกี่ยวกับฉากของภาพยนตร์ให้กับสมาคมประวัติศาสตร์ ไททานิก ปรากฏตัวในภาพยนตร์เป็น ผู้อพยพชาวสวีเดนซึ่งพบกับแจ๊ก ดอว์สันตอนที่เขาเข้ามาในห้องพักในเรือ เอ็ดเวิร์ด คามูดาและคาเรน คามูดา ประธานและรองประธานของสมาคมซึ่งทำหน้าที่เป็นที่ปรึกษาของภาพยนตร์ แสดงเป็นตัวประกอบในภาพยนตร์
การเขียนและแรงบันดาลใจ
เจมส์ แคเมรอน หลงใหลในซากเรืออับปางมานานแล้ว สำหรับเขา อาร์เอ็มเอส ไททานิก คือ "ยอดเขาเอเวอเรสต์ของซากเรือแตก"  เขาเกือบจะผ่านจุดในชีวิตของเขาเมื่อเขารู้สึกว่าเขาควรตัดสินใจเดินทางใต้ท้องทะเล แต่กล่าวว่าเขายังคงมี "จิตใจกระสับกระส่าย" เพื่อใช้ชีวิตที่เขาหันหน้าหนีจากเมื่อตอนที่เขาเปลี่ยนสาขาจากวิทยาศาสตร์เป็นศิลปะในวิทยาลัย ดังนั้นเมื่อ ภาพยนตร์ไอแมกซ์ ถูกสร้างขึ้นจากการถ่ายทำของซากเรือ เขาจึงตัดสินใจหาเงินทุนจากฮอลลีวูดเพื่อ "จ่ายเงินสำหรับการเดินทางและทำสิ่งเดียวกัน" มัน "ไม่ใช่เพราะผมอยากจะสร้างแค่ภาพยนตร์เท่านั้น" แคเมรอนกล่าวว่า "ผมอยากดำน้ำไปที่ซากเรืออับปาง"
แคเมรอนเขียนบทร่างของภาพยนตร์ ไททานิค แล้วพบกับผู้บริหารของ ทเวนตีท์เซนจูรีฟอกซ์ รวมถึง ปีเตอร์ เชอร์นิน โดยเสนอว่าเป็น "โรเมโอและจูเลียต บนเรือ ไททานิก" แคเมรอนกล่าวว่า "พวกเขาเหมือน, 'อืมมมมมม – มหากาพย์ความรักสามชั่วโมง? แน่นอน, นั่นคือสิ่งที่เราต้องการ แล้วมี ฅนเหล็ก อยู่ในนั้นบ้างไหม? มีแฮร์ริเออร์เจ็ตไหม?, ฉากยิงกัน?, หรือฉากไล่ล่าด้วยรถยนต์?' ผมพูดว่า 'ไม่, ไม่, ไม่ มันไม่ใช่แบบนั้นหรอก สตูดิโอไม่แน่ใจเกี่ยวกับโอกาสทางการค้าของความคิดนี้ แต่หวังว่าจะมีความสัมพันธ์ระยะยาวกับแคเมรอน พวกเขาจึงให้ไฟเขียวกับเขา
ทีมงานลงไปถ่ายทำซากเรือของจริงในมหาสมุทรแอตแลนติกจำนวนสิบสองครั้งในปี ค.ศ. 1995 ด้วยระดับความลึกที่มีแรงดันน้ำ 6,000 ปอนด์ต่อตารางนิ้ว "ข้อบกพร่องเล็ก ๆ เพียงหนึ่งเดียวในโครงสร้างของเรือ จะหมายถึงความตายทันทีสำหรับทุกคนที่อยู่ในเรือ" ไม่เพียงแต่การดำน้ำที่มีความเสี่ยงสูง แต่เงื่อนไขที่ไม่พึงประสงค์ก็ทำให้แคเมรอนไม่ได้ภาพคุณภาพสูงที่เขาต้องการ ในระหว่างการดำน้ำครั้งหนึ่ง หนึ่งในเรือดำน้ำชนกับลำเรือของ ไททานิก สร้างความเสียหายให้กับทั้งคู่ โดยชิ้นส่วนใบพัดของเรือดำน้ำกระจัดกระจายไปทั่วซากเรือและกำแพงกั้นภายนอกของห้องพักกัปตันสมิธทรุดตัวลงเผยให้เห็นภายใน บริเวณรอบ ๆ ทางเข้าไปสู่บันไดใหญ่ได้รับความเสียหายด้วยเช่นกัน
การดำน้ำลงไปสถานที่จริง ทำให้ทั้งแคเมรอนและทีมต้องการ "ที่จะรู้สึกถึงในระดับของความเป็นจริง ... แต่ก็มีอีกระดับของปฏิกิริยาออกมาจากซากเรือของจริง ซึ่งมันไม่ได้เป็นเพียงแค่เรื่องราว มันไม่ได้เป็นเพียงแค่ละคร" เขากล่าว "มันเป็นเหตุการณ์ที่เกิดขึ้นกับคนจริง ๆ ที่เสียชีวิตจริง ๆ การทำงานบริเวณซากเรือเป็นเวลานานเกินไป คุณจะรู้สึกถึงความเศร้าและความอยุติธรรมที่ลึกซึ้งและความหมายจากมัน" แคเมรอนกล่าวว่า "คุณคิดว่า, 'คงไม่มีผู้สร้างภาพยนตร์คนไหนไปที่ ไททานิก อาจไม่มีเลย – อาจจะเป็นแค่นักสารคดี" ด้วยเหตุนี้เขาจึงรู้สึกว่า "เป็นความรับผิดชอบที่ยิ่งใหญ่ในการถ่ายทอดสารซึ่งกระเทือนอารมณ์จากมัน - เพื่อทำส่วนนั้นให้ถูกต้องด้วยเช่นกัน"
หลังการถ่ายทำฉากใต้น้ำ แคเมรอนเริ่มเขียนบทภาพยนตร์ เขาต้องการให้เกียรติผู้คนที่เสียชีวิตในระหว่างการอับปาง ดังนั้นเขาจึงใช้เวลาหกเดือนในการศึกษาค้นคว้าลูกเรือและผู้โดยสารของ ไททานิก ทั้งหมด "ผมอ่านทุกอย่างเท่าที่ผมทำได้ ผมสร้างเส้นเวลาที่มีรายละเอียดสุด ๆ ของช่วงไม่กี่วันของเรือและรายละเอียดของเส้นเวลาในคืนสุดท้ายของมัน" เขากล่าว "และผมทำงานในส่วนนั้นเพื่อเขียนบท และผมได้ผู้เชี่ยวชาญประวัติศาสตร์มาวิเคราะห์สิ่งที่ผมเขียน และแสดงความคิดเห็นและผมจะได้ปรับมัน" เขาใส่ใจในรายละเอียดอย่างพิถีพิถัน แม้กระทั่งมีฉากที่แสดงบทบาทของ คาลิฟอร์เนียน ที่มีต่อการอับปางของ ไททานิก แม้ว่าจะถูกตัดออกในภายหลัง (ดูด้านล่าง) ตั้งแต่เริ่มต้นการถ่ายทำ พวกเขามี ภาพที่ชัดเจนมาก ของสิ่งที่เกิดขึ้นบนเรือในคืนนั้น "ผมมีกำแพงด้านหนึ่งของห้องสมุดที่เต็มไปงานเขียนของผมที่เกี่ยวกับ ไททานิก เพราะผมต้องการทำให้มันถูกต้อง โดยเฉพาะอย่างยิ่งถ้าเรากำลังจะดำลงไปที่เรือ" เขากล่าว "นั่นทำให้มาตรฐานสูงขึ้นไปอีก - มันเป็นการยกระดับภาพยนตร์ในแง่หนึ่ง เราต้องการให้ภาพยนตร์เป็นภาพที่ชัดเจนของช่วงเวลานี้ในประวัติศาสตร์ ราวกับว่าคุณย้อนเวลากลับไปด้วยเครื่องย้อนเวลาแล้วถ่ายทำมัน"
แคเมรอนได้รับแรงบันดาลใจในการสร้างภาพยนตร์จากภาพยนตร์เรื่อง อะไนต์ทูรีเมมเบอร์ สร้างโดยบริษัทสัญชาติอังกฤษ ฉายเมื่อปี ค.ศ. 1958 ซึ่งเขาเคยดูเมื่อตอนเป็นเด็ก เขาคัดลอกบทสนทนาบางบทและฉากจากภาพยนตร์เรื่องนั้น รวมไปถึงฉากงานเลี้ยงของผู้โดยสารชั้นสาม และฉากนักดนตรีบรรเลงเพลงบนดาดฟ้าขณะที่เรือกำลังจม
แคเมรอนรู้สึกว่าการอับปางของ ไททานิก เป็น "เหมือนนวนิยายที่ยิ่งใหญ่ที่เกิดขึ้นจริง" แต่เหตุการณ์ได้กลายเป็นเพียงแค่นิทานสอนเรื่องคุณธรรมเพียงอย่างเดียว ภาพยนตร์เรื่องนี้จะทำให้ผู้ชมได้สัมผัสประสบการณ์การใช้ชีวิตในประวัติศาสตร์ นักล่าสมบัติ บร็อค เลิฟเว็ตต์ เป็นตัวแทนของผู้ที่ไม่เคยเข้าถึงองค์ประกอบมนุษย์ของโศกนาฏกรรม ในขณะที่ความรักของแจ็คและโรสกำลังเบ่งบาน แคเมรอนเชื่อว่าจะเป็นส่วนที่น่าสนใจที่สุดของเรื่องราว เมื่อความรักของพวกเขาถูกทำลาย ในที่สุดผู้ชมจะโศกเศร้ากับการสูญเสีย เขากล่าว "ภาพยนตร์ทุกเรื่องของผมคือเรื่องราวของความรัก แต่ใน ไททานิค ในที่สุดผมทำให้มันสมดุล มันไม่ใช่ภาพยนตร์ภัยพิบัติ มันเป็นเรื่องราวความรักที่ทับซ้อนด้วยประวัติศาสตร์จริงอย่างพิถีพิถัน"
แคเมรอนตีกรอบความรักของโรสตอนชราให้ในหลายปีที่ผ่านมานั้นเห็นได้ชัดและสะเทือนอารมณ์ ขณะที่วินสเลตและสจวตกล่าวถึงความเชื่อของพวกเขาว่า แทนที่จะนอนหลับอยู่บนเตียงของเธอ ตัวละครนั้นเสียชีวิตในตอนท้ายของภาพยนตร์ แคเมรอนกล่าวว่าเขาจะไม่เปิดเผยสิ่งที่เขาตั้งใจให้เป็นในตอนจบเพราะ "คำตอบจะต้องเป็นสิ่งที่คุณคิดด้วยตัวเอง คนเดียว"